สรุปภาวะตลาดต่างประเทศ ประจำวันที่ 10 มี.ค. 2566
สรุปภาวะตลาดต่างประเทศ ประจำวันที่ 10 มี.ค. 2566
สรุปภาวะตลาดต่างประเทศ ประจำวันที่ 10 มี.ค. 2566
13 มี.ค. 2566

ดัชนีดาวโจนส์ตลาดหุ้นนิวยอร์กปิดร่วงลงกว่า 300 จุดในวันศุกร์ (10 มี.ค.) เนื่องจากนักลงทุนวิตกเกี่ยวกับสภาวะของภาคธนาคารสหรัฐ หลังจากมีการสั่งปิดกิจการธนาคารซิลิคอน วัลเลย์ แบงก์ (SVB) ซึ่งอยู่ในเครือของบริษัทเอสวีบี ไฟแนนเชียล กรุ๊ป หลังจากประสบปัญหาด้านการเงิน
ดัชนีเฉลี่ยอุตสาหกรรมดาวโจนส์ปิดที่ 31,909.64 จุด ลดลง 345.22 จุด หรือ -1.07% ดัชนี S&amp;P500 ปิดที่ 3,861.59 จุด ลดลง 56.73 จุด หรือ -1.45% และดัชนี Nasdaq ปิดที่ 11,138.89 จุด ลดลง 199.47 จุด หรือ -1.76%
ตลาดหุ้นยุโรปปิดลบในวันศุกร์ (10 มี.ค.) สู่ระดับต่ำสุดในรอบ 7 สัปดาห์ โดยหุ้นกลุ่มการเงินนำตลาดร่วงลง หลังจากมีรายงานข่าวว่า ธนาคารซิลิคอน วัลเลย์ แบงก์ (SVB) ของสหรัฐประสบปัญหาด้านการเงิน
ทั้งนี้ ดัชนี STOXX 600 ปิดที่ 453.76 จุด ลดลง 6.22 จุด หรือ -1.35% และปิดลดลง 2.3% ในรอบสัปดาห์นี้ ซึ่งเป็นการปรับตัวลงรายสัปดาห์มากที่สุดในปีนี้
ดัชนี CAC-40 ตลาดหุ้นฝรั่งเศสปิดที่ 7,220.67 จุด ลดลง 95.21 จุด หรือ -1.30%, ดัชนี DAX ตลาดหุ้นเยอรมนีปิดที่ 15,427.97 จุด ลดลง 205.24 จุด หรือ -1.31% และดัชนี FTSE 100 ตลาดหุ้นลอนดอนปิดที่ 7,748.35 จุด ลดลง 131.63 จุด หรือ -1.67%
ตลาดหุ้นลอนดอนปิดลบในวันศุกร์ (10 มี.ค.) แตะระดับต่ำสุดในรอบ 1 เดือน เนื่องจากหุ้นกลุ่มธนาคารร่วงลง 4% ตามแรงเทขายหุ้นกลุ่มธนาคารทั่วโลก และความไม่แน่นอนเกี่ยวกับแนวโน้มอัตราดอกเบี้ยถ่วงตลาดลงด้วย
ทั้งนี้ ดัชนี FTSE 100 ตลาดหุ้นลอนดอนปิดที่ 7,748.35 จุด ลดลง 131.63 จุด หรือ -1.67%
สัญญาน้ำมันดิบเวสต์เท็กซัส (WTI) ตลาดนิวยอร์กปิดปรับตัวขึ้นในวันศุกร์ (10 มี.ค.) โดยได้แรงหนุนจากการอ่อนค่าของดอลลาร์ รวมถึงจากการเปิดเผยข้อมูลการจ้างงานที่แข็งแกร่งของสหรัฐซึ่งบ่งชี้ว่าเศรษฐกิจมีการขยายตัว และจะทำให้ความต้องการใช้น้ำมันเพิ่มขึ้น
ทั้งนี้ สัญญาน้ำมันดิบ WTI ส่งมอบเดือนเม.ย.เพิ่มขึ้น 96 เซนต์ หรือ 1.27% ปิดที่ 76.68 ดอลลาร์/บาร์เรล แต่ร่วงลง 3.8% ในรอบสัปดาห์ที่ผ่านา
ส่วนสัญญาน้ำมันดิบเบรนท์ (BRENT) ส่งมอบเดือนพ.ค.เพิ่มขึ้น 1.19 ดอลลาร์ หรือ 1.46% ปิดที่ 82.78 ดอลลาร์/บาร์เรล แต่ลดลงเกือบ 3.6% ในรอบสัปดาห์ที่ผ่านมา
สัญญาทองคำตลาดนิวยอร์กปิดบวกในวันศุกร์ (10 มี.ค.) โดยได้แรงซื้อในฐานะสินทรัพย์ปลอดภัย ท่ามกลางความวิตกเกี่ยวกับปัญหาในภาคธนาคารของสหรัฐ หลังการสั่งปิดกิจการธนาคารซิลิคอน วัลเลย์ แบงก์ (SVB) นอกจากนี้ การอ่อนค่าของดอลลาร์และอัตราผลตอบแทนพันธบัตรที่ลดลงหลังการเปิดเผยข้อมูลการจ้างงานที่ชะลอตัวนั้น ได้ช่วยหนุนแรงซื้อทองคำด้วย
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 32.60 ดอลลาร์ หรือ 1.78% ปิดที่ 1,867.20 ดอลลาร์/ออนซ์ และปรับตัวขึ้น 0.7% ในรอบสัปดาห์นี้
สัญญาโลหะเงินส่งมอบเดือนพ.ค. เพิ่มขึ้น 34.10 เซนต์ หรือ 1.69% ปิดที่ 20.506 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 12.90 ดอลลาร์ หรือ 1.36% ปิดที่ 962.20 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 12.40 ดอลลาร์ หรือ 0.9% ปิดที่ 1,362.30 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กในวันศุกร์ (10 มี.ค.) หลังจากสหรัฐเปิดเผยข้อมูลการจ้างงานเดือนก.พ.ชะลอลงจากเดือนม.ค.
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.68% แตะที่ระดับ 104.5913
ดอลลาร์อ่อนค่าลงสู่ระดับ 134.80 เยน จากระดับ 136016 เยน, ดอลลาร์อ่อนค่าสู่ 0.9213 ฟรังก์สวิส จาก 0.9358 ฟรังก์สวิส และอ่อนค่าสู่ระดับ 10.6866 โครนาสวีเดน จาก 10.7310 โครนา แต่ดอลลาร์แข็งค่า 1.3829 ดอลลาร์แคนาดา จาก 1.3823 ดอลลาร์แคนาดา
ยูโรแข็งค่าขึ้นสู่ระดับ 1.0645 ดอลลาร์สหรัฐ จากระดับ 1.0577 ดอลลาร์ และปอนด์แข็งค่าขึ้นสู่ระดับ 1.2031 ดอลลาร์ จาก 1.1911 ดอลลาร์